SL
3.5.2023
Uradni list Evropske unije
C 156/49
Zemljevid razmejenega geografskega območja (osenčeno območje):
Razlogi Dodana je regija Walgau, ker meji na razmejeno območje, kot je bilo opisano do sedaj, in ker so tam enake geološke, biološke in kulturne razmere, ki izpolnjujejo merila iz specifikacije proizvoda.
Preostalo besedilo je skrajšano, da vsebuje podatke, potrebne za geografsko območje.
Popravljena je tipografska napaka v besedi „Laiblachtal“.
Pravilno ime regije je „Leiblachtal“.
Poleg tega je zemljevid zveznih dežel „Tirolska/Predarlska“ v specifikaciji proizvoda nadomeščen z novim zemljevidom razmejenega geografskega območja.
Novi zemljevid je jasnejši in zaradi dodanega senčenja podrobneje prikazuje območje.
4.
Metoda proizvodnje
Prvotno besedilo točke 5(e) (Metoda proizvodnje) specifikacije proizvoda je natančneje oblikovano ter razdeljeno v točke 4.5.1 (Surovina – mleko), 4.5.2 (Proizvodnja) in 4.5.3 (Strokovno znanje – poznavanje proizvodnje).
Natančneje je opredeljena tudi metoda predelave.
Poleg tega je v točki 4.5.3 (Strokovno znanje – poznavanje proizvodnje) podrobneje opisana tradicionalna metoda proizvodnje.
Točka 5(e) specifikacije proizvoda, ki se glasi: „Sir ‚Vorarlberger Bergkäse‘ je značilen tradicionalni proizvod.
Bistveni element postopka proizvodnje je izpolnjevanje strogih meril glede proizvodnje mleka (smernice o kakovosti za proizvajalce mleka).
To so zlasti: — Mleko lahko dobavljajo samo kmetijska gospodarstva z izključno ekstenzivnim upravljanjem travinja – brez proizvodnje silaže ali krmljenja z njo – oziroma samo mleko s takih kmetij se lahko uporabi za proizvodnjo sira ‚Vorarlberger Bergkäse‘. — Mleko se v sirarno dostavi vsaj enkrat dnevno in se predela neposredno tam (brez nadaljnjega prevoza iz ene sirarne v drugo).
Dejanska proizvodnja: — Dobavljeno surovo mleko (ki ni toplotno obdelano, pasterizirano ali sterilizirano s centrifugiranjem) je delno posneto (do vsebnosti maščobe približno 3,3 %). — Sesirjeno je s telečjim sirilom ter lastnimi domačimi sirotkinimi in mlečnokislinskimi kulturami (pri čemer so izkušnje sirarja ključne za ocenjevanje in gojenje te kulture).
Zaradi uporabe kultur iz sirotke se sir ‚Vorarlberger Bergkäse‘ zelo razlikuje od drugih podobnih proizvodov.